  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Шаркан ёросын (Якшур-Бӧдья – Шаркан) – Мувыр сюресэз рос-прос тупатъязы. Та дырозь со векчи изэн шобыртэмын но туж урод ни вал. Со сярысь Удмуртиысь тӧролэн но кивалтэтлэн пресс-службазы ивортӥз.  Табере татын 3,8 иськемъем асфальт сюрес кылдыӥз. Сюресчиос нырысь векчи излэсь 15 сантиметръем инъет лэсьтӥзы, бӧрысь асфальтобетон кык сӥен вӧлдӥзы. Сюрес дуръёсты векчи изэн юнматӥзы, выль дугдылонниос пуктӥзы. Пыдын ветлӥсьёслэн кышкыттэмлыксы понна сюресэс выжон азьын кык могӟетъёс, кун стандартъёсъя тодмостон (разметка) лэсьтӥзы, тылъёсын юбоос, сюрес пусъёс пуктӥзы. Сюреслэн кышкыт люкетъёсаз кенертон кылдиз. Та сюрес вылтӥ школа автобус ньыль гуртъёсысь пиналъёсты Мувырысь школае нуэ-вае, гурт возёс йӧлзэ ёрос центре нуллэ. Озьы ик отӥ Шаркан – Сосновка маршрутэтӥ ветлӥсь автобус Мувыре пыраса ортче. Сюресэз  «Содействие развитию автомобильных дорог регионального, межмуниципального и местного значения» федерал программая тупатъязы. Со сяна, Шарканын Коммунальной урамез выльдӥзы, Пороз гуртын Центральной урамез тупатъязы. Ужъёсты «Безопасные качественные дороги» йӧскалык ӵектос улсын быдэстӥзы. Тодэ вайтом, Сюмси ёросын Киров улосвыллэн висгожез дорозь сюресэз тупатъянэз йылпумъяло. Тегъёс: сюресъёс гуртсюресъёс тупатъянужъёс Шаркан Удмуртия  